Virallinen lehti nro C 261 , 09/09/1996 s. 0059



A4-0222/96 Päätös neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi Euroopan laajuisia televerkkoja koskevista suuntaviivoista (C4-0225/96 - 95/0124(COD)) (Yhteispäätösmenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0225/96 - 95/0124(COD), - ottaa huomioon ensimmäisessä käsittelyssä antamansa lausunnon ((EYVL C 47, 19.2.1996, s. 15)) komission ehdotuksesta neuvostolle KOM(95)0224 ((EYVL C 302, 14.11.1995, s. 23)), - ottaa huomioon komission muutetun ehdotuksen KOM(96)0108) ((EYVL C 175, 18.6.1996, s. 4)), - ottaa huomioon EY:n perustamissopimuksen 189 b artiklan 2 kohdan b alakohdan, - ottaa huomioon työjärjestyksensä 72 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan suosituksen toiseen käsittelyyn (A4-0222/96), 1. Tarkistaa yhteistä kantaa seuraavasti; 2. Pyytää komissiota puoltamaan parlamentin tarkistuksia lausunnossa, jonka se antaa EY:n perustamissopimuksen 189 b artiklan 2 kohdan d alakohdan mukaisesti; 3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti; 4. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Johdanto-osan 17 kappale >Alkuperäinen teksti> 17) olisi varmistettava, että Euroopan laajuisten televerkkojen, joiden olisi vastattava käyttäjien todellisia tarpeita, toteuttaminen ja yhteisön eri ohjelmat, erityisesti tutkimusta, teknologista kehittämistä ja esittelyä koskevaan neljänteen puiteohjelmaan kuuluvat erityisohjelmat ja sellaiset PK-yritysten hyväksi toteutettavat ohjelmat, joihin sisältyy tietosisältöön kohdistuva ohjelma (kuten INFO 2000 ja MEDIA 2) sovitetaan tehokkaasti yhteen; yhteensovittaminen on varmistettava myös yhteisön osuudesta yhteisössä tapahtuvaan hallintoelinten väliseen telemaattiseen tiedonvaihtoon (IDA) 6 päivänä marraskuuta 1995 tehdyn neuvoston päätöksen 95/468/EY5) mukaisten ohjelmien osalta, 5) EYVL N:o L 269, 11.11.1995, s. 23 >EP:n äänestyksessä hyväksytty teksti> 17) olisi varmistettava, että Euroopan laajuisten televerkkojen, joiden olisi vastattava todellisia tarpeita ilman, että yritetään toteuttaa puhtaasti koeluonteisia hankkeita, toteuttaminen ja yhteisön eri ohjelmat, erityisesti tutkimusta, teknologista kehittämistä ja esittelyä koskevaan neljänteen puiteohjelmaan kuuluvat erityisohjelmat, PK-yritysten hyväksi toteutettavat ohjelmat, tietosisältöön kohdistuvat ohjelmat (kuten INFO 2000 ja MEDIA II) ja muut tietoyhteiskuntaan liittyvät toimet, sovitetaan tehokkaasti yhteen; yhteensovittaminen on varmistettava hankkeilla, joista määrätään niiden Euroopan laajuisia verkkoja koskevissa päätöksissä, (Tarkistus 2) Johdanto-osan 19 kappale >Alkuperäinen teksti> 19) televiestintäalaa ollaan asteittain vapauttamassa; Euroopan laajuisten sovellusten, peruspalvelujen ja perusverkkojen kehittyminen riippuu pääasiassa yksityisistä aloitteista; tämän Euroopan laajuisen kehityksen on vastattava Euroopan tasolla markkinoiden tarpeita tai sellaisia yhteiskunnan todellisia, merkittäviä tarpeita, joita markkinavoimat eivät yksin tyydytä; tämä huomioon ottaen niitä alan toimijoita, joita asia koskee, pyydetään toimijoille yhdenvertaiset mahdollisuudet takaavia menettelyjä noudattaen ehdottamaan yhteistä etua koskevia erityishankkeita valituilta pääalueilta; nämä menettelyt on määriteltävä ja on hyväksyttävä luettelo valituista pääalueista; yhteistä etua koskevien erityishankkeiden yksilöimisessä komissiota avustaa komitea; >EP:n äänestyksessä hyväksytty teksti> 19) televiestintäalaa ollaan asteittain vapauttamassa; Euroopan laajuisten sovellusten, peruspalvelujen ja perusverkkojen kehittyminen riippuu yhä enemmän yksityisistä aloitteista; tämän Euroopan laajuisen kehityksen on vastattava Euroopan tasolla markkinoiden tarpeita tai sellaisia yhteiskunnan todellisia, merkittäviä tarpeita, joita markkinavoimat eivät yksin tyydytä; tämä huomioon ottaen niitä alan toimijoita, joita asia koskee, pyydetään toimijoille yhdenvertaiset mahdollisuudet takaavia menettelyjä noudattaen ehdottamaan erityishankkeita ensisijaisilta alueilta; yhteistä etua koskevat erityishankkeet on yksilöitävä perustamissopimuksen määräysten ja erityisesti sen 129 d artiklan mukaisesti; (Tarkistus 3) Johdanto-osan 22 kappale >Alkuperäinen teksti> 22) komissio toteuttaa toimenpiteet verkkojen yhteentoimivuuden varmistamiseksi ja jäsenvaltioiden Euroopan laajuisten televerkkojen täytäntöönpanoa koskevien toimien yhteensovittamiseksi, >EP:n äänestyksessä hyväksytty teksti> 22) komission on toteutettava toimenpiteet verkkojen yhteentoimivuuden varmistamiseksi ja jäsenvaltioiden Euroopan laajuisten televerkkojen ja vastaavien kansallisten hankkeiden täytäntöönpanoa koskevien toimien yhteensovittamiseksi, (Tarkistus 5) 2 artiklan ensimmäinen luetelmakohta >Alkuperäinen teksti> - tietoyhteiskuntaan siirtymisen helpottaminen erityisesti sosiaalisten ja kulttuuria koskevien tarpeiden tyydyttämisen edistämiseksi ja elämänlaadun parantamiseksi, >EP:n äänestyksessä hyväksytty teksti> - tietoyhteiskuntaan siirtymisen helpottaminen sekä kokemusten hankkiminen uusien verkkojen ja sovellusten käyttöönoton vaikutuksista sosiaaliseen toimintaan ja sosiaalisten ja kulttuuria koskevien tarpeiden tyydyttämisen edistämiseksi ja elämänlaadun parantamiseksi, (Tarkistus 6) 3 artikla >Alkuperäinen teksti> Painopisteinä 2 artiklassa tarkoitettujen tavoitteiden toteuttamisessa ovat: - Euroopan tietoyhteiskunnan kehitystä tukevien, erityisesti yhteistä etua palvelevien sovellusten toteutettavuuden tutkiminen ja varmistaminen ja tätä seuraava käyttöönotto, - tiedonsaantia koko yhteisössä parantamalla ja Euroopan kulttuurien moninaisuutta hyödyntämällä taloudelliseen ja sosiaaliseen yhteenkuuluvuuteen myötävaikuttavien sovellusten toteutettavuuden tutkiminen ja varmistaminen ja tätä seuraava käyttöönotto, - toimet sellaisten alueiden välisten aloitteiden kannustamiseksi, joissa epäsuotuisimmat alueet toimivat yhdessä Euroopan laajuisten telepalvelujen ja sovellusten käyttöön ottamiseksi, - sisämarkkinoiden vahvistumiseen ja työpaikkojen luomiseen myötävaikuttavien sovellusten ja palvelujen ja niistä erityisesti sellaisten, jotka tarjoavat PK-yrityksille keinoja kehittää kilpailukykyään Euroopan yhteisössä ja maailmanlaajuisesti, toteutettavuuden tutkiminen ja varmistaminen ja tätä seuraava käyttöönotto, - sellaisten Euroopan laajuisten peruspalvelujen määrittely ja niiden toteutettavuuden tutkiminen ja varmistaminen ja tätä seuraava käyttöönotto, jotka tarjoavat saumattoman tiedonsaannin myös maaseutu- ja syrjäseutualueilla, ja jotka ovat maailmanlaajuisesti yhteentoimivia vastaavien palvelujen kanssa, - uusien laajakaistaisten verkkojen (IBC-verkkojen) toteutettavuuden tutkiminen ja varmistaminen sikäli, kuin se on tarpeellista tällaisten sovellusten ja palvelujen osalta, sekä tällaisten verkkojen yhteenkytkettävyyden edistäminen, - televerkoissa ja erityisesti IBC-verkoissa olevien heikkouksien ja puutteiden yksilöiminen ja korjaaminen niiden kaikkien komponenttien yhteenkytkemisen ja yhteentoimivuuden tehostamiseksi yhteisössä ja maailmanlaajuisella tasolla. >EP:n äänestyksessä hyväksytty teksti> Painopisteinä 2 artiklassa tarkoitettujen tavoitteiden toteuttamisessa ovat seuraavassa järjestyksessä: a) sellaisten Euroopan laajuisten peruspalvelujen määrittely ja niiden teknisen ja kaupallisen toteutettavuuden tutkiminen ja varmistaminen ja tätä seuraava käyttöönotto, jotka tarjoavat saumattoman tiedonsaannin myös maaseutu- ja syrjäseutualueilla, ja jotka ovat maailmanlaajuisesti yhteentoimivia vastaavien palvelujen kanssa, ja tällaisen käyttöönoton sosiaalisten seurausten jälkikäteen tapahtuva arviointi, b) televerkoissa ja erityisesti Euro-ISDN-verkoissa ja myös IBC-verkoissa silloin, kun se on yksilöidyn merkittävän potentiaalisen markkinakysynnän mukaista, olevien heikkouksien ja puutteiden yksilöiminen ja korjaaminen niiden kaikkien komponenttien yhteenkytkemisen ja yhteentoimivuuden tehostamiseksi yhteisössä ja maailmanlaajuisella tasolla. c) Euroopan tietoyhteiskunnan kehitystä tukevien, erityisesti yhteistä etua palvelevien sovellusten teknisen ja kaupallisen toteutettavuuden tutkiminen ja varmistaminen ja tätä seuraava käyttöönotto ja tällaisen käyttöönoton sosiaalisten vaikutusten jälkikäteen tapahtuva arviointi, d) uusien laajakaistaisten monipalveluverkkojen (IBC-verkkojen) toteutettavuuden tutkiminen ja varmistaminen sikäli, kuin se on tarpeellista tällaisten sovellusten ja palvelujen osalta, sekä tällaisten verkkojen yhteenkytkettävyyden edistäminen, e) sisämarkkinoiden vahvistumiseen ja työpaikkojen luomiseen myötävaikuttavien sovellusten ja palvelujen ja niistä erityisesti sellaisten, jotka tarjoavat PK-yrityksille keinoja kehittää kilpailukykyään Euroopan yhteisössä ja maailmanlaajuisesti, toteutettavuuden tutkiminen ja varmistaminen ja tätä seuraava käyttöönotto ja tällaisen käyttöönoton sosiaalisten vaikutusten jälkikäteen tapahtuva arviointi, f) tiedonsaantia koko yhteisössä parantamalla ja Euroopan kulttuurien moninaisuutta hyödyntämällä taloudelliseen ja sosiaaliseen yhteenkuuluvuuteen myötävaikuttavien sovellusten toteutettavuuden tutkiminen ja varmistaminen ja tätä seuraava käyttöönotto ja tällaisen käyttöönoton sosiaalisten vaikutusten jälkikäteen tapahtuva arviointi, g) rajat ylittävien ja alueiden välisten aloitteiden kannustaminen Euroopan laajuisten telepalvelujen ja -sovellusten käyttöön ottamiseksi, h) sellaisten sovellusten edistäminen, jotka vahvistavat yhteisymmärryksen, suhteiden lähentymisen ja mahdollisimman laajan taloudellisen, kulttuuriin liittyvän ja assosiointiin pohjautuvan vaihdon siteitä Välimeren alueen maiden, Keski- ja Itä-Euroopan maiden, IVY-maiden ja Latinalaisen Amerikan maiden kanssa. (Tarkistus 7)* 5 artikla >Alkuperäinen teksti> Tässä päätöksessä Euroopan laajuisten verkkojen teleliikenteen perusrakenteiden alalla kehitys toteutetaan panemalla täytäntöön yhteistä etua palvelevia hankkeita. Luettelo pääalueista, joiden joukosta yhteistä etua palvelevat hankkeet yksilöidään, on liitteessä I. >EP:n äänestyksessä hyväksytty teksti> * Ei koske suomenkielistä versiota. (Tarkistus 8) 6 artikla >Alkuperäinen teksti> Yhteistä etua palvelevat hankkeet yksilöidään 7, 8 ja 9 artiklan mukaisesti liitteessä I olevilta aloilta liitteessä II esitettyjä arviointiperusteita käyttäen. Yksilöidyt hankkeet voivat saada yhteisön tukea Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä 18 päivänä syyskuuta 1995 annetun neuvoston asetuksen EY/2236/95 mukaisesti. >EP:n äänestyksessä hyväksytty teksti> Yhteistä etua palvelevat hankkeet yksilöidään perustamissopimuksen 129 d artiklan mukaisesti ja 7, 8 ja 9 artiklan menettelyä noudattaen liitteessä I olevilta aloilta liitteessä II esitettyjä arviointiperusteita käyttäen. Yksilöidyt hankkeet voivat saada yhteisön tukea Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä 18 päivänä syyskuuta 1995 annetun neuvoston asetuksen EY/2236/95 mukaisesti. (Tarkistus 9) 7 artikla >Alkuperäinen teksti> 1. Komissio laatii alan toimijoita kuullen työohjelman muiden Euroopan laajuisia verkkoja koskevien toimintaperiaatteiden mukaisesti niiden liitteessä I esitettyjen yhteistä etua palvelevien hankkeiden pääalueisiin sisältyvien osa- alueiden valitsemiseksi, joilta yhteistä etua palvelevia erityishankkeita voidaan ehdottaa. Työohjelma saatetaan tarvittaessa ajan tasalle. >EP:n äänestyksessä hyväksytty teksti> 1. Komissio laatii alan toimijoita kuullen luonnoksen työohjelmaksi muiden Euroopan laajuisia verkkoja koskevien toimintaperiaatteiden mukaisesti niiden liitteessä I esitettyjen yhteistä etua palvelevien hankkeiden pääalueisiin sisältyvien osa-alueiden valitsemiseksi, joilta erityishankkeita voidaan ehdottaa. Euroopan parlamentti ja neuvosto vahvistavat työohjelman, ja se saatetaan tarvittaessa ajan tasalle perustamissopimuksen 129 d artiklan mukaisesti. >Alkuperäinen teksti> 2. Työohjelma on perustana komission esittämälle yhteistä etua palvelevia hankkeita koskevalle ehdotuspyynnölle. >EP:n äänestyksessä hyväksytty teksti> 2. Työohjelma on perustana komission esittämälle yhteistä etua palvelevia hankkeita koskevalle ehdotuspyynnölle. >EP:n äänestyksessä hyväksytty teksti> 2a. Komissio ehdottaa parlamentille ja neuvostolle perustamissopimuksen 129 d artiklan mukaisesti luetteloa hankkeista, jotka on valittu ehdotuspyyntöjen tulosten perusteella. Komissio varmistaa, että jonkin jäsenvaltion aluetta koskevat hankkeet ovat asianomaisen jäsenvaltion hyväksymiä. (Tarkistus 10) 8 artiklan 2 kohta >Alkuperäinen teksti> 2. Jäljempänä 9 artiklan 1 kohdassa tarkoitetuissa tapauksissa komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. >EP:n äänestyksessä hyväksytty teksti> 2. Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. >Alkuperäinen teksti> Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi säädetyllä enemmistöllä, jotka neuvosto tekee komission ehdotuksesta. Komiteaan kuuluuvien jäsenvaltioiden edustajien äänet painotetaan kyseisessä artiklassa määrätyllä tavalla. Puheenjohtaja ei osallistu äänestykseen. >EP:n äänestyksessä hyväksytty teksti> Komission edustaja tekee komitealle ja Euroopan parlamentille ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi säädetyllä enemmistöllä, jotka neuvosto tekee komission ehdotuksesta. Komiteaan kuuluuvien jäsenvaltioiden edustajien äänet painotetaan kyseisessä artiklassa määrätyllä tavalla. Puheenjohtaja ei osallistu äänestykseen. >Alkuperäinen teksti> Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmessa kuukaudessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. >EP:n äänestyksessä hyväksytty teksti> Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Pöytäkirja toimitetaan Euroopan parlamentille. Komission on, niin suurelta osin kuin mahdollista, otettava huomioon komitean ja Euroopan parlamentin lausunnot. Sen on ilmoitettava komitealle ja Euroopan parlamentille, millä tavoin niiden lausunnot on otettu huomioon. (Tarkistus 11) 9 artiklan 1 kohdan kolme ensimmäistä luetelmakohtaa >Alkuperäinen teksti> - 7 artiklassa tarkoitettua työohjelmaa laadittaessa ja sitä ajan tasalle saatettaessa; >EP:n äänestyksessä hyväksytty teksti> - 7 artiklan 1 kohdassa tarkoitetun työohjelman luonnosta laadittaessa ja työohjelman ajan tasalle saattamista luonnosteltaessa; >Alkuperäinen teksti> - ehdotuspyyntöjen sisällön määrittelyssä, >EP:n äänestyksessä hyväksytty teksti> - ehdotuspyyntöjen sisällön määrittelyssä, >Alkuperäinen teksti> - määriteltäessä yhteistä etua palvelevia hankkeita liitteen II perusteita käyttäen, >EP:n äänestyksessä hyväksytty teksti> - laadittaessa yhteistä etua palvelevia hankkeita koskevia suosituksia, jotka neuvosto ja parlamentti yksilöivät 7 artiklan 2 a kohdassa tarkoitetulla tavalla liitteen II perusteita käyttäen, (Tarkistus 12) 11 artikla >Alkuperäinen teksti> Jäsenvaltioiden on toteutettava kaikki yhteistä etua palvelevien hankkeiden toteuttamisen helpottamiseksi tarvittavat toimenpiteet yhteisön säännöksiä noudattaen. >EP:n äänestyksessä hyväksytty teksti> Jäsenvaltioiden on toteutettava kaikki yhteistä etua palvelevien hankkeiden toteuttamisen helpottamiseksi ja nopeuttamiseksi kansallisella, alueellisella tai paikallisella tasolla vaadittavat toimenpiteet yhteisön säännöksiä noudattaen. Mahdollisesti tarvittavat hyväksyntämenettelyt saatetaan loppuun mahdollisimman nopeasti. (Tarkistus 13) Liite I, johdanto, toisen kohdan kaksi ensimmäistä luetelmakohtaa >Alkuperäinen teksti> - Sovellukset, joiden kautta käyttäjät ovat vuorovaikutuksessa peruspalvelujen ja perusverkkojen kanssa ammatillisten, koulutukseen liittyvien tai sosiaalisten tarpeidensa täyttämiseksi. Sovellusten on oltava keskenään yhteentoimivia hyödyntääkseen parhaalla mahdollisella tavalla käyttäjiä koko yhteisössä. >EP:n äänestyksessä hyväksytty teksti> - Sovellukset, joiden kautta käyttäjät ovat vuorovaikutuksessa peruspalvelujen ja perusverkkojen kanssa ammatillisten, koulutukseen liittyvien tai sosiaalisten tarpeidensa täyttämiseksi. >Alkuperäinen teksti> - Peruspalvelut, jotka muodostuvat yhteensopivista peruspalveluista ja niiden hallinnosta. Sovelluksia koskeviin yhteisiin tarpeisiin vastaten nämä palvelut täydentävät sovelluksia ja edistävät niiden yhteentoimivuutta. >EP:n äänestyksessä hyväksytty teksti> - Peruspalvelut, jotka muodostuvat yhteensopivista peruspalveluista ja niiden hallinnosta. Vastaamalla yhteisiin tarpeisiin ja tarjoamalla yhteisiä välineitä uusien sovellusten kehittämiseen ja täytäntöönpanoon nämä palvelut täydentävät sovelluksia ja edistävät niiden yhteentoimivuutta. (Tarkistus 14)* Liite I, johdanto, neljäs alakohta >Alkuperäinen teksti> Seuraavissa kohdissa määritellään pääalueet, joiden joukosta yhteistä etua palvelevat hankkeet on yksilöitävä. >EP:n äänestyksessä hyväksytty teksti> * Ei koske suomenkielistä versiota. (Tarkistus 15) Liite I, 1 kohta, johdanto >EP:n äänestyksessä hyväksytty teksti> Sovelluksissa on tarpeen käyttää paikallisia kieliä, jos kohteena eivät ole ammattikäyttäjien erityisryhmät, ja niiden on oltava keskenään yhteentoimivia hyödyntääkseen parhaalla mahdollisella tavalla käyttäjiä koko yhteisössä. Sovelluksissa on mahdollisuuksien mukaan otettava huomioon naisten ja kehitystasoltaan tai väestömäärältään alhaisten alueiden erityistarpeet. Ne on suunnattava mahdollisimman laajoille käyttäjäryhmille, ja niiden on esitettävä kansalaisten mahdollisuuksia käyttää yhteistä etua koskevia palveluja. Hankkeiden suunnittelun alkuvaiheista lähtien olisi otettava huomioon vammaisten palveluihin pääsyn asettamat erityisvaatimukset. Sovellusten käyttöön ottamisen jälkeen on arvioitava käyttöönoton sosiaaliset ja yhteiskunnalliset vaikutukset. >Alkuperäinen teksti> Seuraavissa kohdissa määritellään pääalueet, joiden joukosta sovellushankkeet voidaan yksilöidä: >EP:n äänestyksessä hyväksytty teksti> Seuraavissa kohdissa määritellään pääalueet, joiden joukosta sovellushankkeet voidaan yksilöidä: (Tarkistus 16) Liite I, 1 kohdan toinen luetelmakohta >Alkuperäinen teksti> - Etäopetus ja koulutus: Kaikille yksityishenkilöille, kouluille, oppilaitoksille ja yrityksille olisi taattava kehittyneiden etäopetus- ja koulutuspalvelujen saatavuus. Olisi perustettava keskuksia ja niihin olisi varmistettava pääsy kaikkialta yhteisöstä opetusmateriaalin ja palvelujen tarjoamiseksi PK-yrityksille, suurille yrityksille, opetusverkoille ja julkisille viranomaisille. Olisi kehitettävä ja edistettävä uusia ammatillisen koulutuksen muotoja tietoyhteiskuntaa varten. >EP:n äänestyksessä hyväksytty teksti> - Etäopetus ja koulutus: Kaikille yksityishenkilöille, kouluille, oppilaitoksille ja yrityksille olisi taattava kehittyneiden etäopetus- ja koulutuspalvelujen saatavuus. Olisi perustettava keskuksia ja niihin olisi varmistettava pääsy kaikkialta yhteisöstä opetusmateriaalin ja -palvelujen tarjoamiseksi PK-yrityksille, suurille yrityksille, opetusverkoille ja julkisille viranomaisille. Olisi kehitettävä ja edistettävä uusia yleisen, korkeakoulutasoisen, ammatillisen ja kielellisen koulutuksen muotoja osana siirtymistä kohti tietoyhteiskuntaa. (Tarkistus 17) Liite I, 1 kohdan neljäs luetelmakohta >Alkuperäinen teksti> - Liikennetelematiikka: Euroopan laajuisia verkkoja olisi hyödynnettävä tehokkaimmalla mahdollisella tavalla käyttäjäpainotteisten palvelujen tarjoamiseksi liikennealan logistisen tuen alalla ja lisäarvoa tuottavien palvelujen, kuten tietopalvelujen, integroitujen maksu- ja varauspalvelujen, matkansuunnittelu- ja reittineuvonnan sekä rahdin- ja kalustonhallinnan kehittämisen alalla. Lisäksi olisi huolehdittava kaupunkialueiden liikennetelematiikan palveluista ottaen huomioon standardoinnin ja yhteentoimivuuden asettamat vaatimukset. Näiden kehittyneisiin kiinteisiin televerkkoihin ja matkaviestintäverkkoihin perustuvien palveluiden käytön olisi tyydytettävä soveltuvin osin Euroopan laajuisten verkkojen välttämätöntä keskinäistä täydentävyyttä ja yhteentoimivuutta koskevat vaatimukset. >EP:n äänestyksessä hyväksytty teksti> - Liikennetelematiikka: Euroopan laajuisia verkkoja olisi hyödynnettävä tehokkaimmalla mahdollisella tavalla käyttäjäpainotteisten palvelujen tarjoamiseksi liikennealan logistisen tuen alalla ja lisäarvoa tuottavien palvelujen, kuten tietopalvelujen, integroitujen maksu- ja varauspalvelujen, matkansuunnittelun ja reittineuvonnan sekä rahdin- ja kalustonhallinnan, kehittämisen alalla. Yhdistettyjä kuljetuksia, muuta henkilöliikennettä kuin moottoriliikennettä, julkista liikennettä ja ympäristöä säästäviä liikennemuotoja pidetään etusijalla. Lisäksi olisi huolehdittava kaupunkialueiden liikennetelematiikan palveluista ottaen huomioon standardoinnin ja yhteentoimivuuden asettamat vaatimukset. Näiden kehittyneisiin kiinteisiin televerkkoihin ja matkaviestintäverkkoihin perustuvien palveluiden käytön olisi tyydytettävä mahdollisuuksien mukaan Euroopan laajuisten verkkojen välttämätöntä keskinäistä täydentävyyttä ja yhteentoimivuutta koskevat vaatimukset. (Tarkistus 18) Liite I, 1 kohdan kuudes luetelmakohta >Alkuperäinen teksti> - Etätyö: Etätyön kehittäminen (kodeissa ja etäistoimistoissa), jota kehittyneet viestintäjärjestelmät tukevat, auttaa uudenlaisen joustavuuden saavuttamisessa työpisteen sijainnin ja työn järjestämisen osalta. Etätyö voi ammattitoimintoja hajauttamalla myös auttaa vähentämään asutuskeskuksiin suuntautuvan päivittäisen liikenteen ympäristölle aiheuttamia haitallisia vaikutuksia. Erityisesti on kiinnitettävä huomiota näiden sovellusten yhteiskunnallisiin vaikutuksiin. >EP:n äänestyksessä hyväksytty teksti> - Etätyö: Etätyön kehittäminen etäistoimistoissa ja mahdollisuuksien mukaan myös kodeissa, jota kehittyneet viestintäjärjestelmät tukevat, auttaa uudenlaisen joustavuuden saavuttamisessa työpisteen sijainnin ja työn järjestämisen osalta. Etätyö voi ammattitoimintoja hajauttamalla myös auttaa vähentämään asutuskeskuksiin suuntautuvan päivittäisen liikenteen ympäristölle aiheuttamia haitallisia vaikutuksia. Olisi kehitettävä sovelluksia, joilla mahdollistetaan tällainen kehitys taaten samalla työntekijöiden oikeuksien säilyminen ja torjuen sosiaalisen eristäytymisen vaaraa, jonka etätyö voi aiheuttaa. Erityisesti on kiinnitettävä huomiota näiden sovellusten yhteiskunnallisten vaikutusten arviointiin. (Tarkistus 19) Liite I, 1 kohdan seitsemäs luetelmakohta a (uusi) >EP:n äänestyksessä hyväksytty teksti> - Telehallinto: tiedonvälityksen kehittäminen ja parantaminen julkisen hallinnon alalla paremman yhteensovittamisen aikaansaamiseksi julkisen ja yksityisen sektorin välillä ja julkisen sektorin ja kansalaisten välillä sekä tilastollisen ja muun tiedon vaihto kansallisten ja yhteisön viranomaisten välillä. (Tarkistus 20) Liite I, 1 kohdan kahdestoista luetelmakohta >Alkuperäinen teksti> - Kieli- ja kulttuuriperintö: Olisi tehtävä aloitteita Euroopan kulttuuri- ja taideperinnön säilyttämisen ja saatavuuden edistämiseksi sekä tiedon perusrakenteiden teknisten välineiden tarjoamien mahdollisuuksien esittelemiseksi, jotta tuettaisiin paikallisten sisältöjen kehitystä paikallisissa kielissä ja niiden levitystä. >EP:n äänestyksessä hyväksytty teksti> - Kieli- ja kulttuuriperintö: Olisi tehtävä aloitteita Euroopan kulttuuri- ja taideperinnön säilyttämisen ja saatavuuden sekä tiedon perusrakenteiden teknisten välineiden tarjoamien mahdollisuuksien esittelemiseksi, jotta kannustettaisiin ja lisättäisiin aloitteita ja luovaa toimintaa sekä rohkaistaisiin paikallisia sisältöjä ja niiden levitystä. (Tarkistus 21) Liite I, 1 kohdan kolmastoista luetelmakohta >Alkuperäinen teksti> - Kansalaisten pääsy palveluihin: Olisi kehitettävä sovelluksia, joiden avulla yhteistä etua palvelevat palvelut voitaisiin asettaa kansalaisten saataville. Esimerkkeinä näistä voisivat olla kioskipalvelujen ja päätteiden asentaminen julkisille paikoille sekä älykorttien ja elektronisen rahan käyttö. Hankkeiden suunnittelun alkuvaiheista lähtien olisi otettava huomioon vammaisten palveluihin pääsyn asettamat erityisvaatimukset. >EP:n äänestyksessä hyväksytty teksti> Poistetaan. (Tarkistus 22) Liite I, 2 kohdan ensimmäinen luetelmakohta >Alkuperäinen teksti> - Euroopan laajuisten toiminnallisten peruspalvelujen täytäntöönpano, joihin sisältyvät erityisesti sähköposti, tiedostojen siirtojärjestelmät, suorakäyttöiset elektroniset tietokannat sekä videopalvelut. Koska nämä Euroopan laajuiset peruspalvelut olisi saatava pikaisesti käyttöön, niissä on hyödynnettävä olemassa olevia tai käyttöön otettavia kiinteitä verkkoja ja matkaviestinverkkoja sekä käyttäjien pääsyä niihin. Niihin olisi sisällyttävä yhteisön tasolla toimivia palvelutoimintoja, kuten puhelinluettelot, valuuttakurssit, käyttöoikeuksien tarkistaminen, tietosuoja ja -turvallisuus, Euroopan laajuinen kioskipalvelu ja telemaattinen tuki verkossa liikkumiselle jne. >EP:n äänestyksessä hyväksytty teksti> - Euroopan laajuisten toiminnallisten peruspalvelujen täytäntöönpano: Näihin sisältyvät erityisesti sähköposti, tiedostojen siirtojärjestelmät, suorakäyttöiset elektroniset tietokannat sekä videopalvelut. Koska nämä Euroopan laajuiset peruspalvelut olisi saatava pikaisesti käyttöön, niissä on hyödynnettävä olemassa olevia tai käyttöön otettavia kiinteitä verkkoja ja matkaviestinverkkoja sekä käyttäjien pääsyä niihin. Niihin olisi sisällyttävä yhteisön tasolla toimivia palvelutoimintoja, kuten puhelinluettelot, valuuttakurssit, käyttöoikeuksien tarkistaminen, tietosuoja ja -turvallisuus, erityisesti henkisen omaisuuden suojelu ja maksettavat korvaukset, Euroopan laajuinen kioskipalvelu ja telemaattinen tuki verkossa liikkumiselle, maksuvälineet, julkisilla paikoilla olevat päätteet, älykorttien ja elektronisen rahan käytön mahdollistavat järjestelmät jne. (Tarkistus 23) Liite I, 2 kohdan toinen luetelmakohta >Alkuperäinen teksti> - Peruspalvelujen asteittainen laajentaminen multimediaympäristöön: Nämä palvelut tarjoavat loppukäyttäjille pääsyn multimediapalveluihin ja voivat kattaa muun muassa multimediapostin, nopean tiedostojen siirron ja videopalvelut, mukaan lukien tilausvideo. Näiden multimediapalvelujen käyttöä yrityksissä ja työpaikoilla olisi kannustettava ja olisi edistettävä uusien palvelutoimintojen, kuten konekääntämisen, puheentunnistuksen ja graafisten käyttäjäliitäntöjen integrointia. >EP:n äänestyksessä hyväksytty teksti> - Peruspalvelujen asteittainen laajentaminen multimediaympäristöön: Nämä palvelut tarjoavat loppukäyttäjille pääsyn multimediapalveluihin ja voivat kattaa muun muassa multimediapostin, nopean tiedostojen siirron ja videopalvelut, mukaan lukien tilausvideo. Näiden multimediapalvelujen käyttöä yrityksissä ja kodeissa olisi kannustettava, ja olisi edistettävä uusien palvelutoimintojen, kuten konekääntämisen, puheentunnistuksen ja graafisten käyttöliittymien, hakuagenttien ja käyttäjien vuorovaikutuksen ja tunnistamisen mahdollistavien välineiden integrointia. (Tarkistus 24) Liite I, 2 kohdan kolmas luetelmakohta >Alkuperäinen teksti> - Palvelujen tarjoamisen avoimuuden ja käyttöjoustavuuden perustana olevien yleisten digitaalisten allekirjoitusten käyttöön ottaminen: Peruspalvelut ovat riippuvaisia laajasta joukosta niitä täydentäviä ja niiden kanssa kilpailevia palvelujen tarjoajia. Palvelujen tarjoamisen avoimuus ja käyttöjoustavuus ovat olennaisen tärkeitä. Ne edellyttävät, että digitaaliset allekirjoitukset ovat yleisessä käytössä ja yleisesti hyväksyttyjä. >EP:n äänestyksessä hyväksytty teksti> - Palvelujen tarjoamisen avoimuuden ja käyttöjoustavuuden perustana olevien yleisten digitaalisten allekirjoitusten käyttöön ottaminen: Peruspalvelut ovat riippuvaisia laajasta joukosta niitä täydentäviä ja niiden kanssa kilpailevia palvelujen tarjoajia. Palvelujen tarjoamisen avoimuus ja käyttöjoustavuus, henkisen omaisuuden suojaaminen ja maksettavat korvaukset, vaihtoehdon tarjoaminen tavanomaisille fyysisille käyttöoikeuksien tarkistamismenettelyille ja elektroniset maksut ovat olennaisen tärkeitä. Ne edellyttävät, että digitaaliset allekirjoitukset (elektroniset nimet tai anonyymit käyttöoikeuksien tarkistamismenetelmät) ovat yleisessä käytössä ja teknisesti mahdollisia. (Tarkistus 25) Liite I, 4 kohdan viides luetelmakohta >Alkuperäinen teksti> - Tämän päätöksen nojalla toteutettavien toimien ja siihen liittyvien yhteisön ja kansallisten ohjelmien yhteensovittaminen. >EP:n äänestyksessä hyväksytty teksti> - Tämän päätöksen nojalla toteutettavien toimien, siihen liittyvien yhteisön ohjelmien ja samantyyppisten kansallisten ohjelmien välinen yhteensovittaminen. (Tarkistus 26) Liite II - Otsikko >Alkuperäinen teksti> YHTEISTÄ ETUA PALVELEVIEN HANKKEIDEN ERITTELYPERUSTEET >EP:n äänestyksessä hyväksytty teksti> YHTEISTÄ ETUA PALVELEVIEN HANKKEIDEN YKSILÖIMIS- JA ERITTELYPERUSTEET (Tarkistus 27) Liite II, ensimmäinen kohta >Alkuperäinen teksti> Yhteistä etua palvelevien hankkeiden erittely alan toimijoiden vastauksena 7 artiklassa tarkoitettuun ehdotuspyyntöön esittämien hankkeiden joukosta suoritetaan sen perusteella, missä määrin ne ovat 2 artiklassa määritettyjen tavoitteiden ja 3 artiklassa vahvistettujen painopisteiden mukaisia. >EP:n äänestyksessä hyväksytty teksti> Yhteistä etua palvelevien hankkeiden yksilöinti ja erittely alan toimijoiden vastauksena 7 artiklassa tarkoitettuun ehdotuspyyntöön esittämien hankkeiden joukosta suoritetaan sen perusteella, missä määrin ne ovat 2 artiklassa määritettyjen tavoitteiden ja 3 artiklassa vahvistettujen painopisteiden mukaisia. Näiden hankkeiden on oltava kansainvälisiä sikäli, että ne on suunniteltava vastaamaan useissa jäsenvaltioissa esiintyviin tarpeisiin ja toteutettavaksi useissa jäsenvaltioissa. Tämä ei estä sitä, että niiden käyttöönoton alkuvaihe, jonka tarkoituksena on hankkeen teknisen ja kaupallisen toteutettavuuden tarkastaminen, toteutetaan vain yhdessä jäsenvaltiossa, jos voidaan katsoa, että tässä jäsenvaltiossa vallitsevat olosuhteet vastaavat niiden muiden jäsenvaltioiden olosuhteita, joissa hanke lopulta toteutettaisiin.